Skeletrester vælter frem på badestranden ved Nr. Lyngby i Vendsyssel.

Selvom det er over 100 år siden at kirken på stedet blev revet ned, så stikker der stadig skeletrester ud af skrænten ved Nr. Lyngby nord for Løkken. Kirken er i sin tid blevet flyttet længere ind i landet, fordi skrænten bliver ædt af Vesterhavet. Det er Henning Kristensen, der efter aftale med menighedsrådet samler skeletresterne sammen og afleverer til graveren på den nye kirkegård.